L’Orquestra Simfònica Caixa Ontinyent interpretarà el magistral “Concierto de Aranjuez” de Joaquín Rodrigo - TV Digital Ontinyent\n13 maig 2021 - 5:25 h\nInici Cultura L’Orquestra Simfònica Caixa Ontinyent interpretarà el magistral “Concierto de Aranjuez” de Joaquín...\nL’Orquestra Simfònica Caixa Ontinyent interpretarà el magistral “Concierto de Aranjuez” de Joaquín Rodrigo\nDesprés del descans estival, l’Orquestra Simfònica Caixa Ontinyent reprèn la seua programació amb un concert protagonitzat pel guitarrista valencià conegut internacionalment, Rubén Parejo. En aquest sentit, els propers 23 i 24 d’octubre, baix la direcció de Saül Gómez, s’escoltarà un recital que recorrerà l’estil neoclàssic i el contemporani amb obres de dos compositors amb projecció internacional, Joaquín Rodrigo i Juanjo Colomer. En aquest sentit, Saül Gómez afegeix “al llarg de les dues últimes temporades hem anat introduint la música contemporània ampliant la cultura musical dels assistents i acostant l’orquestra al públic jove”.\nSi bé de Joaquín Rodrigo sonarà, entre altres, el famós universalment Concierto de Aranjuez coincidint amb el 75 aniversari de la seva estrena el\n1940; de Juanjo Colomer, compositor consagrat que actualment compon música per a la indústria cinematogràfica a Hollywood i es considera un dels\ncompositors espanyols més importants, s’escoltarà Sorolla, l’obra que va compondre el 2013 a petició del Ballet Nacional d’Espanya per commemorar el\n150 aniversari del naixement del pintor valencià.\nRubén Parejo, un guitarrista valencià amb mèrits internacionals. El solista que acompanyarà l’orquestra és el reconegut guitarrista Rubén Parejo, director del Certamen Internacional de Guitarra Luys Milà i professor del Conservatori Superior de Música de València. A més ha estat reconegut per la premsa especialitzada internacional i guardonat en diversos concursos internacionals. Com a guitarrista solista ha actuat en diversos països d’Europa i Amèrica, li han dedicat obres compositors com E. Sanz Burguete, J. Torrent, E. Morales-Caso, J. Cardoso, R. Garcia i Soler i J. Lázaro. Ha gravat diferents CD així com també per al cinema, ràdio i televisió.\nDoble sessió 23 i 24 d’octubre\nEl concert tindrà lloc, en doble sessió, el divendres 23 d’octubre a les 22:30 h. i el dissabte 24 d’octubre a les 19:30h. al Teatre Echegaray. Les entrades ja\nestan a la venda al preu de 13 € i es poden adquirir a www.caixaontinyent.es i AD LIBITUM.\nArticle anteriorProp d’un centenar de persones participen a les rutes de senderisme de Pinet i Castelló\nArticle següentOntinyent dedica la seua Mostra de Cinema 2015 als musicals de Broadway\nTVDigitalOntinyent - 07/11/2013 0\nSiguiendo el objetivo de potenciar las ventas en la propia ciudad, los comerciantes proponen la Semana del cupón, un método de ofrecer ventajas a...\nComençen les obres d’acondicionament del futur parc de la Plaça Ovidi...\nTVDigitalOntinyent - 13/09/2013 0\nAquesta setmana s'han començat les obres d’acondicionament del futur parc de la Plaça Ovidi Montllor, un espai descampat on els veïns de la zona porten...\nL’ESET ONTINET pateix la seua primera derrota a casa\nTVDigitalOntinyent - 30/10/2012 0\nL'ESET ONTINET es retrobava amb la seva afició després de la derrota patida la setmana anterior a la pista del Guardamar. Aquesta setmana el...


Sanitat suma 616 nous casos de coronavirus i 2.918 altes en la Comunitat Valenciana\nD'altra banda, des de l'última actualització, s'han registrat 2.918 altes a pacients amb coronavirus, per la qual cosa el total de persones curades des de l'inici de la pandèmia se situa en 87.186: 10.157 a Castelló, 29.946 a Alacant i 47.030 a València. A més, continua havent-hi 53 altes sense assignació. D'aquesta manera, en aquests moments hi ha 15.383 casos actius, la qual cosa suposa un 14,7% del total de positius.\nEls hospitals valencians tenen, actualment, 1.584 persones ingressades: 129 a la província de Castelló, amb 20 pacients en UCI; 531 a la província d'Alacant, 110 d'ells en l'UCI; i 924 a la província de València, 168 d'ells en UCI. D'altra banda, s'han registrat 53 defuncions per coronavirus des de l'última actualització, per la qual cosa el total de defuncions és de 2.247 persones: 315 a la província de Castelló, 795 en la d'Alacant i 1.137 en la de València.\nactualització coronavirus Comunitat Valenciana Covid-19 dades covid


L'ajuntament no vol convertir Barcelona en un referent de la maria al món. - CatFAC\nL’ajuntament no vol convertir Barcelona en un referent de la maria al món.\nBarcelona veurà reduïda de 123 a 11 la seva oferta de clubs cannàbics el 2017.\nAquesta és l’estimació definitiva sobre el sector de l’autoconsum que ha fet l’ajuntament, on la seva comissió de govern va formalitzar ahir l’aprovació inicial del pla especial urbanístic que suposarà el cessament d’activitat de la immensa majoria dels locals d’aquest tipus que avui operen a la capital catalana.\nLa xifra rebaixa encara més la llista d’associacions supervivents després de la rotunda purga amb què el consistori pretén posar límit a la «proliferació» d’aquest tipus de locals. En els seus càlculs inicials, fonts municipals parlaven d’«una vintena de clubs» que podrien mantenir-se oberts un any i mig després de l’aprovació definitiva del pla, prevista per a la tardor de l’any que ve en funció del resultat de les eleccions municipals. Però la xifra s’ha reduït encara a la meitat al posar sobre el mapa els 150 metres de distància que, com a mínim, hi ha d’haver entre aquestes associacions i els locals, equipaments i negocis sanitaris, culturals, docents i esportius, tant públics com privats, que acostumin a freqüentar els menors d’edat.\nLa distància s’aplica al prendre com a referència «una illa i mitja de l’Eixample», segons fonts municipals. Un espai que consideren prudencial per mantenir distàncies amb aquestes associacions, i canviar de ruta per evitar passar per davant si és el que es prefereix.\nAmb aquesta decisió, es tracta d’«evitar que Barcelona es converteixi en un referent del cànnabis al món», segons va exposar ahir l’alcalde de la ciutat, Xavier Trias. El dirigent, que repeteix com a cap de llista convergent en els comicis municipals del 24-M, va exposar que es tracta d’una mesura lògica i correcta des del punt de vista sanitari, atès que es tracta d’impedir que els clubs derivin en «llocs on s’acabi generant un mercat de cànnabis». Per a l’alcalde de Barcelona és prioritari evitar que els joves puguin banalitzar sobre el consum de marihuana. «Si algú vol veure els estralls que causa el cànnabis en els joves, només ha d’anar als hospitals i demanar als equips de psiquiatria que els expliquin la situació i el treball que porten a terme», va afegir Trias.\nEls clubs i qualsevol que ho desitgi disposen ara de dos mesos per presentar al·legacions, el període que durarà l’exposició pública del pla. Després de les eleccions, la intenció de CiU, si manté el govern, és negociar aquest pla amb la resta de partits abans de sotmetre’l a aprovació en el ple municipal.\nBy admin|2015-05-07T06:45:03+00:00mayo 7th, 2015|noticias|


garbí24: d’abril 2017\nL’informe diu que l’home es precipità mentre pujava a una escala de gat i d’una alçada no superior als dos metres. Sembla ser que la contusió tant forta esdevingué al caure amb tot el seu pes sobre la mateixa escala metàl·lica.\nJo hi afegiré que l’home en qüestió, després de la sotragada i sabent-se sol al lloc, va recordar que tenia el telèfon just a l’altre casa, arribar-hi era la seva única solució per cridar ajuda.\nA cada pas sentia com les costelles es clavaven i es desmuntava la pelvis, allò era indici clar de que la cosa era greu. Aquells trenta metres arrossegant-se a quatre grapes i controlant que el mareig no el deixés fora de joc es feren eterns. Per fi amb el mòbil a la mà va poder avisar al 112 i a la família. Després d’això es deixà caure al terra i ja fou incapaç de tornar-se a moure.\nL’ambulància juntament amb tots els protocols que fan tant de mal el traslladaren immediatament al hospital més pròxim. El pronòstic va ser ràpid, fractura de pelvis, acetàbul, quatre costelles i líquid a la pleura.\nDavant la impossibilitat d’operar d’urgència per l’hematoma intern i el líquid, el quadre mèdic va punxar ràpidament el tòrax per buidar el líquid i foradar el fèmur per posar-hi vuit kgs de pes per tal de que el fèmur no pugés amunt estirat pels tendons.\nSis dies més tard amb el sistema respiratori solucionat és traslladat a BCN a un hospital amb més mitjans per poder fer l’operació. Dins aquest hospital encara haurà d’esperar dotze dies més en ser operat. Ja son molts de dies immòbil al llit mirant al sostre, cada cosa que necessitava havia de tocar el timbre, això el feia sentir molt indefens.\nArriba el dia de l’operació finalment, sis hores de quiròfan i sis més de reanimació per anar a passar una nit a UCI, lloc que imaginava amb una pau i tranquil·litat controlada. Res més lluny del que pensava, quina nit més horrible l’esperava. Tot eren cables, sondes i vies.\nJa a planta queden uns dies més d’estar mirant el sostre i tocant el timbre per tot. Fins que arriba el dia esperat de poder-se seure. El primer intent ha estat de perdre el coneixement i els propers quatre dies per anar controlant el mareig, com pot donar una habitació tantes voltes?\nCada dia una fixació nova, aguantar assentat, poder dutxar-se, posar-se dret amb un peu i poder desplaçar-se. Per fi no necessita timbre.\nPer fi arriba el dia en que la infermera ve amb una carpeta amb l’alta hospitalària. Una hora d’ambulància i podrà tornar a casa després de quaranta dies amb les seves llargues nits. Queda molta feina per endavant, el pitjor ha passat i torna a estar envoltat dels seus.\nDiuen que el temps ho cura tot, ell ho vol creure així.\nHo hauria pogut redactar en primera persona, sembla que així no fa tant de mal.


MEUBLÉ: La creativitat del macramé no té límits- Susan Schwartz\nLa creativitat del macramé no té límits- Susan Schwartz\nTot i ser un art molt antic, el macramé ha experimentat un gran resorgiment en les darreres dècades… especialment a partir dels anys 70 amb artistes com la Susan Schwartz, famosa pels retrats de mascotes que publicava a la revista Macrame Animal Art com els que podeu veure en aquestes portades:\nQuè us sembla? Quantes possibilitats i aplicacions que té, oi? I es fa amb les mans...ara tenim la sort de comptar amb infinitat de materials, i diverses tècniques per decorar i donar color amb el macramé. Si en vols aprendre, apunta't als DIY que fem amb la Clàudia.\nConsulta properes dates aquí!!\nPublicado por MEUBLÉ Barcelona en 13:42


Nous graus per al curs vinent\nEl tractament massiu de dades requereix de nous i diferents perfils formatius\nLa UPC preveu oferir el curs vinent dos nous graus en enginyeria de dades i disseny digital\nLa universitat estrenarà també Enginyeria d'Automoció\nLa Universitat Politècnica de Catalunya (UPC) té previst començar a impartir, el setembre vinent, tres noves titulacions de grau: Ciència i Enginyeria de Dades; Disseny, Animació i Art Digital, i Enginyeria d'Automoció, dels quals oferirà 50 places de primer curs, en el primer cas, i 40 en els altres dos títols.\nL'aparició del grau de Ciència i Enginyeria de Dades, de 240 crèdits ECTS, o sigui quatre anys de durada teòrica, obeeix a la necessitat de formar professionals capaços d'analitzar i modelitzar quantitats massives de dades de tot tipus (text, àudio, vídeo, indicadors financers, proves mèdiques...) que siguin d'utilitat a sectors que van des del comerç electrònic a la biomedicina, passant per la genòmica, les xarxes socials, l'analítica financera o l'estudi dels fenòmens físics.\nUn dels dos centres de la UPC implicats en la seva programació, la Facultat d'Informàtica, ja participa de la impartició del grau de Bioinformàtica, inaugurat fa dos mesos, que s'oferta conjuntament amb la Pompeu Fabra (UPF) i la Universitat de Barcelona (UB), però que s'imparteix a preu privat sota el paraigües d'un centre adscrit a la UPF, l'ESCI. Aquesta titulació, de 180 crèdits, pretén formar professionals capaços d'aplicar les ciències de la computació i les tecnologies de la informació al tractament de dades de naturalesa biològica.\nEl segon grau que projecta la UPC per al curs vinent, Disseny, Animació i Art Digital, té inicialment una durada prevista de 3 anys (180 crèdits), i s'integrarà en la programació del Centre de la Imatge i la Tecnologia Multimèdia (CITM), que ja ofereix els graus en Multimèdia i Videojocs. La decisió final que prengui el Consejo de Universidades sobre quines titulacions poden formar part del catàleg de graus de 3 anys condicionarà l'estructura de la titulació.\nUna tercera titulació, Enginyeria d'Automoció, completa la relació de novetats de la UPC per al curs 2017-2018. Aquest grau, que ja va ser presentat el juliol passat com el primer d'aquesta tipologia que s'oferirà a preu públic a les universitats espanyoles, s'impartirà a l'Escola Tècnica Superior d'Enginyeria de Manresa, tot i que el quart any es podrà cursar a l'Escola Tècnica Superior d'Enginyeria de Barcelona.\nUna de la quatre universitats privades catalanes, la Universitat de Vic - Universitat Central de Catalunya (UVic-UCC), també preveu oferir un grau en Enginyeria d'Automoció a partir del curs vinent.\nLa Facultat de Física de la UB,\nal campus de la Diagonal\nTallers i experiments per a batxillers a la Facultat de Física de la UB\nLa Facultat de Física de la Universitat de Barcelona (UB), una de les més actives a l'hora d'organitzar activitats adreçades al professorat i als estudiants de Secundària, celebrarà, del 23 de gener al 3 de febrer, una nova edició dels Experiments de Física, dissenyats per als alumnes del 2n curs de Batxillerat.\nEls participants podran experimentar amb llum invisible, metalls de goma i imatges en 3 dimensions, a banda d'observar el Sol i la seva influència en el clima o descobrir algunes de les utilitats de la tecnologia electrònica.\nLa mateixa Facultat organitza, del 16 de gener al 10 de febrer, uns Tallers d'Enginyeria Electrònica per a batxillers, de diferents nivells de dificultat, per donar a conèixer el paper que juga l'electrònica en el desenvolupament tecnològic de la societat.\nEstudiants al campus de\nBellaterra de la UAB\nMés de 200 sessions informatives a les Portes Obertes de la UAB\nEl dies 31 de gener i 1 i 2 de febrer totes les facultats de la Universitat Autònoma de Barcelona (UAB) celebraran Jornades de Portes Obertes per donar a conèixer la seva oferta académica als estudiants de Batxillerat i Cicles Formatius de Grau Superior.\nDurant aquests tres dies se celebraran més de 200 sessions informatives en horari de matí i tarda, conduïdes pel professorat dels diferents centres, i adreçades tant a l'alumnat com al professorat de Secundària, per al qual s'han dissenyat xerrades específiques. És possible inscriure-s'hi de forma individual o com a grup-classe d'un centre educatiu.\nA les últimes Jornades de Portes Obertes de la UAB hi van participar més de 22.000 alumnes i uns 600 professors de 340 centres educatius de Catalunya, Balears, País Valencià i Andorra.


Pic Balaitous (3144) - Vessant nord: Larribet -Gran Diagonal - El BuscaRacons\nPic Balaitous (3144) - Vessant nord: Larribet -Gran Diagonal\nAquest recorregut és la ruta normal d'accés al primer dels tres mils venint d'occident, més fàcil i utilitzada des de la vessant nord. Remuntant una curta i preciosa vall de Larribet, esquitxada d'estanys i estanyols, saltem al vessant sud per l'estreta bretxa des Ciseaux, des d'on enllacem amb la Gran Diagonal per pujar cap el cim.\nSortida i arribada: Refugi Larribet.\nTemps total: 2h18' (*) Sense parades: 5' Ritme: Moderat /ràpid. (*) Només itinerari de pujada i fins l'abric Michaud.\nDificultat: Moderat - F+. Esforç: 1/5.\nDistància: 7,88 km. Desnivell: +1232 m.\nAlçada mínima: 2072 m. Alçada màxima: 3144 m. (Abandó a 3020 m. aprox.)\nCims: Cap - Intent al pic Balaitous (3144).\nDe interès: El Balaitous, també anomenat Balaïtous, Balaitús, Vathleitosa o Os Moros, és el primer cim que supera els tres mil metres venint d'occident. El refugi Larribet està situat en una zona estratègica del vessant nord, en la vall de Larribet. Refugi amb tots els serveis, guardat en temporada, amb una part lliure; més informació i reserves entrant a la web. L'abric Michaud, és una cova natural a 2700 m. adaptada per pernoctar, amb capacitat per a 5 persones, situada a l'inici de la Gran Diagonal. Per arribar fins el coll Noir, s'ha de travessar una congesta de neu, amb fort pendent, on ben entrat l'estiu necessitarem grampons, recordar que estem en vessant nord! Com a indicació que ens va donar la guarda del refugi, no utilitzar el coll Noir!!, més cap a l'oest, dreta, hi ha una canal més fàcil de pujar, visible només quan estem en front, amb moltes fites, que porta cap a la bretxa des Ciseaux. Degut al retrocés de la glacera i la mala roca que hi ha, el coll Noir s'ha deixat de fer servir per l'ascens al vessant sud.\nAcompanyants: Jordi Paredes.\nRecomanacions: Portar roba d'abric encara que sigui estiu. No està de més portar grampons per si la congesta d'aproximació a la bretxa des Ciseaux està glaçada. Casc per pujar per la Gran Diagonal i en la grimpada final, caiguda de pedres.\nMapa: Carte de Randonnées - Pyrénées nº. 3, Béarn-P.N.des Pyrénées, escala 1:50.000.\nAproximació: Sortint de Lleida, capital del Segrià i de la província, agafem l'autovia A-22, passem les poblacions de Binéfar, Montsó i Barbastro. S'acaba l'autovia i es segueix per la N-240 cap a Osca, sense entrar-hi, enllacem amb l'autovia A-23. Girem direcció Sabiñánigo. Un cop arribats a aquesta població, seguim per la N-260 fins a Biescas, on ens desviem per la carretera A-136. Passem les poblacions d'Escarrilla, Sallent de Gàllego i Formigal fins creuar la frontera pel Portalet. Ja en França, baixem per la carretera D934 fins l'entrada al poble de Laruns, on seguim per la carretera D918 cap a Gourette, col d'Aubisque i Arrens-Marsous, on seguim per la carretera D105 fins el Pla d'Aste, on trobem aparcaments i panells informatius.\nL'aproximació al refugi es de 5,51 km., 602 m. de desnivell positiu i de 2h15' a 2h30' des de Pla d'Aste. Pots veure aquest itinerari més detallat i amb un munt de fotos, consultant l'entrada "Aproximació al refugi Larribet".\nDescripció: Només sortir del refugi (2072), iniciem una pronunciada pujada, per un camí ben fressat, entre roques i herba. Aquest camí neix a la dreta del refugi i ascendeix a esquenes d'aquest.\nPujant cap a la bretxa, al fons queda el refugi.\nEn dirigim fins una escletxa entre les parets de roca que formen la cresta de la Garenère, la bretxa de la Garenère (2137).\nArribant a la bretxa Garenère.\nDes de la bretxa, iniciem una davallada cap els estanys inferior de Batcrabère. Al fons es poden veure el port de Lavedan i el pic Palas.\nBaixant de la bretxa Garenère.\nSuperant els estanys inferiors.\nCreuat el darrer dels estanys, s'inicia una pujada, cap a l'esquerra. En tot moment, trobem una bona senda.\nDe pujada cap l'estanys de Batcrabère.\nDalt de la graonada, ens apareix l'estany de Batcrabère, 30', rodó.\nEstany de Batcrabère.\nA mida que voregem l'estany, anem guanyant alçada, fins superar la graonada que ha format l'estany. A la dreta, el visible port de Lavedan i el piramidal pic Palas.\nPujant cap els estanys de Micoulaou, amb el passe de la Barane al centre i el port de Lavedan a la dreta\nEnrere queda l'estany de Batcrabère.\nEstanys de Batcrabère.\nEn suau ascens, entre roques i herba, ens endinsem en la conca on es trobem el petits estanys de Micoulaou, on ens apareix al fons, el coll Noir i un xic més a la dreta, la canal per on creuarem al vessant sud, la bretxa des Ciseaux.\nEn el primer dels estanyols de Micoulaou, deixem la senda que segueix cap el port de Lavedan, per iniciar la pujada cap a l'esquerra, encarant direcció el coll Noir.\nDes de la conca alta dels estanys de Micoulaou, el coll Noir i la bretxa des Ciseaux per on creuarem\nEn trobar una marcada bretxa a la dreta, es deixa de seguir direcció al coll Noir, girant cap a aquesta bretxa, amb força fites. Primer creuem una gran congesta de neu i després iniciem l'ascens. A cop d'ull, queda clar quin és el pas.\nLa visible bretxa des Ciseaux, per on creuarem al vessant sud.\nEl tram final és un xic dret, pujant per una tartera de bon fer, amb rastre de corriol, que ens porta a la dreta de l'agulla que hi ha en el mig del coll. Aquest pas, la bretxa des Ciseaux, és molt més fàcil i practicable que el coll Noir, tot i que en el vessant sud, haurem de perdre alçada.\nBretxa des Ciseaux (2286), 1h50'. Només treure el cap a l'altre vessant, el magnífic massís de les Frondella, encara emblanquit per la darrera nevada i els ibons d'Arriel i Chelau.\nDes de la bretxa occidental, el massís de les Frondella.\nEnrere queden els petits estanys de Micoulaou i la vall de Larribet.\nTram de pujada cap a la bretxa occidental.\nEs davalla per tram de corriol amb fites. La pèrdua és considerable, però necessària, ja que el tram de cresta és molt exposat i més lent. Anem flanquejant cap a l'oest, paral·lels a la cresta i començant a guanyar alçada entre rocs.\nA l'esquena, a sud-oest, els cims de Collarada i el punt més alt de la serra de partacua, la Peña Retoña, i més proper, l'altiu pic d'Arriel.\nCims dels prepirineu d'Osca.\nCap el sud, a tocar del cantó dret, el massis de la Frondella queda enlluernat pel sol.\nFlanquejant des del coll Noir, el massís de les Frondella.\nEl flanqueig passa de ser un corriol entre roques i herba a desaparèixer i convertir-se en un caos de rocs. En front, tenim la silueta del Balaitous.\nEl Gran Balaitous, amb l'agulla Lamathe a l'esquerra.\nMés amunt, enllacem amb el itinerari de pujada dels estanys d'Arriel.\nEnllacem amb l'itinerari de pujada dels ibons d'Arriel.\nEl pendent es torna més dret, caòtic i lent, en mig d'un mar de roques, que ens apropen a peus del gran Balaitous.\nCreuant grans blocs de pedres, per arribar a l'abric Michaud.\nLes fites, molt necessàries en aquest laberint de rocs, ens condueixen cap a l'entrada de l'abric Michaud (2700), 2h13', punt clau per pujar per la Gran Diagonal i inici d'aquesta.\nLes vistes des d'aquest petit 'apartament' de muntanya són espectaculars...\nMagnífic paisatge des de l'abric Michaud.\nLa Gran Diagonal del Balaitous és una cornisa rocosa, amb molta pedra solta, on es recomanable portar casc i anar amb compte de no llençar pedres avall. En el seu inici, aquesta és força ampla, però més amunt, es comença a estrenya considerablement.\nPujant per la Gran Diagonal.\nLa Gran Diagonal, tram més estret i dret.\nAbans d'arribar al final de la Gran Diagonal, s'ha de deixar de seguir, per iniciar una grimpada, cap a la dreta, seguint les fites i buscant els passos més senzills per progressar.\nLes petites 'taques' de neu glaçada i les boles de calamarsa, també gelades, ens provoquen petites patinades, ja des de tres quarts en amunt de la canal. Cal dir que fins l'abandó, tardem 1h57' en pujar la Gran Diagonal, a diferència de quan el terreny està net, que es triga 1h30' fins el cim.\nArribats a la grimpada, amb molta acumulació d'aquestes petites boles de gel, decidim fer marxa enrere, les passes no són fermes i en aquest tram força exposat, una caiguda és fatal!!\nDes d'aquest punt on abandonem, tenim bona vista cap el refugi Larribet, lloc des d'on hem sortit, a més de grans cims cap a l'oest.\nPic d'Arriel i el Midi d'Ossau, espectaculars!!\nEls estanys de Batcrabère i el refugi Larribet, des de la Gran Diagonal.\nPots llegir la descripció i veure el tram final de l'ascens fins el cim del Balaitous, en l'entrada "Pic Balaitous (3144): La Sarra - Respomuso - Gran Diagonal".\nDesfem la Gran Diagonal, fins l'abric Michaud, on parem a fer el dinar que no hem pogut gaudir en el cim.\nDinar al costat de l'abric Michaud.\nDesfent el mateix camí de pujada, direcció al coll Noir. En aquest coll, fem una ullada per veure com està per baixar, estalviant-nos un tram de baixada i l'altre de pujada fins la bretxa des Ciseaux. I certifiquem que la desgrimpada és força potent. Al no tenir-ho clar, decidim pujar de nou cap amunt.\nEl Balaitous des del dalt del coll Noir.\nRetornem a la bretxa des Ciseaux per on hem pujat. La baixada cap a l'estany de Batcrabère no presenta cap dificultat.\nBaixant de la bretxa occidental.\nEls estanys de Micouladou i al fons l'estany Batcrabère.\nArribats als estanys inferiors, superem una pendent per creuar la bretxa de la Garenère i davallar fins el refugi Larribet (2072).\nRetornant al refugi Larribet.\nRecollim els estris que tenim en el refugi, i continuem la baixada fins al Pla d'Aste. Aquest itinerari de baixada està descrit en "Aproximació al refugi Larribet".\nAquest itinerari de la vall de Larribet és el més fàcil per assolir el Balaitous des de la vessant nord. També es tendeix a utilitzar la via de la glacera de les Néous, més espectacular i alpina, que té la mateixa aproximació que el refugi de Larribet, des del Pla d'Aste, però per una vall contigua i des del refugi Ledormeur com a inici de recorregut.\nPots veure el track del recorregut a wikiloc. (*) S'ha afegit el tram final fins el cim d'una altra ascensió, per que es pugui seguir fins el pic Balaitous.\nEtiquetes de l'entrada: 1-Balaitous-Infiernos, Alpinisme, Alta Muntanya, Cims +3000, França, Hautes-Pyrénées, Parc National des Pyrénées, Pirineu Central\nPic Taillón (3144), des del Coll Tentes - Bretxa R...\nPic Balaitous (3144) - Vessant nord: Larribet -Gra...\nAproximació Al Refugi Larribet


De Constitucions i altres galindaines – donec perficiam\nSom potser un país de modes i rampells? El que està clar és que som un país sense memòria i quasi es podria dir que ben bé no sabem ni qui som.\nFa feredat la lleugeresa amb què hom s’arroga la capacitat de definir com és i com serà la nova constitució d’una Nació i d’un País, i que a l’hora de definir-lo ens amaguem i maldem per no posar blanc sobre negre, ens amaguem en subterfugis i mitges paraules acabant per no dir res, quan no abracem els tòpics més tòpics i els vestim de conceptes manifassers i “bonistes” que són més un quedar bé que no pas fer les coses amb fonament.\nI heus ací que ara, com en aquest país el mes tonto fa rellotges, tothom es veu en cor de fer constitucions. Ja va fer Reagrupament el primer intent fa alguns anys, iniciativa de mèrit en el seu moment, però que no passa d’exercici d’onanisme patri, brindis al sol, o com preferiu anomenar-ho. Ara s’ha obert la veda i corre que m’empaiten tots a fer constitucions, que si naps i que si cols, i jo l’hi poso un manat de bledes. Que això si, de bledes n’hi ha moltes.\nPer començar hem de tenir clar què és Catalunya. Ho tenim?\nPer continuar hem de tenir clar qui són els catalans. Ho tenim?\nI per acabar hem de tenir clar en concepte de què reclamem la nostra llibertat. Ho tenim?\nPel que sembla en aquests aspectes el més calent és a l’aigüera i el més dramàtic és que quan ens atrevim a fer-ho ens quedem amb les definicions castellanes, ço és : les quatre províncies espanyoles i els ciutadans espanyols que les habiten. Decebedor, molt decebedor per no dir-ne una de més grossa.\nSom una Nació! O no recordem ja aquest concepte!\nOn és el “Llengua, Cultura, País” que hauria de vertebrar el nostre discurs? Venuts per quatre vots escadussers que no acaben d’arribar?\nUna mica d’orgull, catalans! Si nosaltres no ens sabem reconèixer, com pretenem que ens reconegui el món?\nHem fet un Tricentenari molt plàstic i políticament correcte, més en clau de comèdia que no pas de reflectir el drama que hem sofert durant aquests tres-cents anys. ÉREM, SOM i SEREM. Aquest n’era el lema, i en això s’ha quedat, en un lema buit que ens mira sorneguer amb un posat de dir “ no era això, companys no era això”.\nSi un objectiu hauria d’haver tingut, és el de deixar clar que a més d’una Nació, la nació més lliure del món, com ens definien els contemporanis, a més d’això: ÉREM un ESTAT. Érem un Estat que es regia per les Constitucions de Catalunya. Unes Constitucions que van ser el nervi i el cos d’estat d’aquesta Nació durant set segles. Començant per les de Pau i Treva (any 1027) i consolidant-se com exclusives de la sobirania de la Nació, no del Príncep (any 1284). Aixafades i ocultades per la salvatgia borbònica (any 1714), que no derogades, com ens han volgut fer creure des de llavors. Perquè només les Corts de la Nació Catalana les pot esmenar, canviar o derogar. Ens han ocultat deliberadament allò que realment som:\nUn Estat ocupat militarment i sotmès per l’ús i abús de la força, amb repressions i exterminis periòdics i sistemàtics.\nI podem fer els escarafalls que vulguem davant aquesta afirmació, el que és més clar que l’aigua és que un País que hostatja un exèrcit que no parla la llengua de la Nació és un país ocupat. I un País que pateix un espoli econòmic sostingut en el temps, molt temps, és una colònia, un país sotmès a una colonització ferotge tant administrativa com demogràfica. Per molts cataplasmes que hi posem aquesta és la crua realitat.\nCert és que hem de partit d’una realitat existent, però si no tenim clar com hi hem arribat i qui som en realitat, difícilment farem res de bo i ens entrebancarem, com estem ara, i com vam fer l’any vuit, el divuit, el trenta-u, el trenta-quatre, el trenta-sis i el setanta-set, per parlar només del segle passat.\nNo hem de separar-nos d’Espanya, hem de fer fora l’estat espanyol de Catalunya.\n5 gener 2015 5 gener 2015 Salvador BonadaUncategorized\nOne thought on “De Constitucions i altres galindaines”\n5 gener 2015 at 5:53 PM\t Resposta\nAls francesos sota l ocupacio nazi mai se ls va acudir dir que es volien separar d Alemanya.Això hagués volgut dir que eren alemanys.Deien que calia expulsar les forces d ocupacio. I nosaltres de que parlem\nMolt d acord amb el que dius\nSegüent entradaMunicipals, des d’Alella cap a l’Estat


Comencen les obres d’urbanització de l'avingudade Santa Eulàlia\nInici / Actualitat / Notícies / Comencen les obres d’urbanització de l'avinguda de Santa Eulàlia\nEl 26 d'abril s’iniciaran els treballs del projecte que oferirà una millor connexió entre municipis.\nL'Ajuntament de Bigues i Riells del Fai anuncia l’inici de les obres d’urbanització de l'avingudade Santa Eulàlia. Es tracta de crear un nou enllaç funcional i directe amb Santa Eulàlia de Ronçana.\nEl projecte, a càrrec de l'arquitecte Roger Vilà, contempla totes les obres auxiliars necessàries per a la urbanització de l'avinguda, que té més d'un quilòmetre.\nL'actuació consistirà en un replantejament de la secció del carrer per guanyar dos carrils de circulació, zones d'aparcament i un camí de vianants, que enllaçarà el passeig existent en el terme de Santa Eulàlia de Ronçana amb el camí fluvial del Tenes.\nAquest nou passeig serà amb base de sauló, per la banda del torrent, i oferirà una connexió a peu entre els municipis.\nA més, es projecten les obres de millora de la xarxa de clavegueram existent a l'avinguda. Se'n farà una substitució total. L'execució d'aquesta nova xarxa de clavegueram suposarà un moviment de terres molt important per tal de mantenir en funcionament la xarxa actual fins que estigui executada la nova.\nL’obra refarà les superfícies pavimentades de l’avinguda de Santa Eulàlia, introduirà noves solucions de transport, d’accessibilitat i d’estacionament i millorarà les instal·lacions al llarg del vial (substitució del clavegueram i millora de la instal·lació de l'enllumenat públic).\nLa reurbanització també tindrà com a resultat un eix apte per al passeig, amb la unió dels dos trams existents de carril bici. També s’hi incorporaran nous passos de vianants per connectar la zona urbanitzada amb el carril bici a l’altra banda de l’avinguda, millorant, així, l’accessibilitat a tot el passeig i la seva connexió amb la resta de la urbanització, per incrementar-ne l’ús.\nTambé es planteja habilitar zones d’estacionament als trams on hi ha habitatges per tal que s’hi pugui accedir de forma segura.\nAquesta serà, doncs, una actuació de gran format, amb obra superficial als paviments i obra soterrada per millorar el clavegueram; la instal·lació d’aigua potable i d’enllumenat públic, que requereixen de millores, i substitució de parts de la seva xarxa. La superfície aproximada d’actuació és de 9.540 m², amb una distància total de 1.060 m.\nA la Junta de Govern Local del 24 de març es va aprovar l’adjudicació del contracte de les obres a la mercantil GARRIGA OBRES I SERVEIS, SL, per un import de 854.597,59 €, amb unes obres de millora del volum d’obra valorades en 6.967,02 € i 11.036,84 €. El preu de l'adjudicació ha estat molt millor al de licitació, amb una baixa de 385.387,02 €, ja que el projecte estava valorat en 1.239.984,61€. Es preveu que el termini d’execució de les obres sigui de 9 mesos.